ΓΡΑΠΤΗ ΕΡΩΤΗΣΗ P-0065/00

υποβολή: Carlo Fatuzzo (PPE-DE) προς την Επιτροπή

(18 Ιανουαρίου 2000)

Θέμα: Σύστημα αερολιμένων Μιλάνου Malpensa Linate Orio al Serio

Έχονταςπόψη ότι η Ευρωπαϊκή Κοινότητα ενέταξε το σύστημα αερολιμένων Μιλάνου στον κατάλογο των αερολιμένων κατηγορίας 1 διευκρινίζοντας εξάλλου ότι αποτελείται από τα αεροδρόμια Milano Linate, Milano Malpensa Bergamo Orio al Serio (που αναφέρεται στο πλαίσιο των προορισμώνπό την επίσημη ονομασία Milano- Orio International Airport)"

έχονταςπόψη ότι το αεροδρόμιο της Malpensa συγκαταλέγεται μεταξύ των προγραμμάτων πρωταρχικής σημασίας που έχουν προσδιορισθεί σε ευρωπαϊκό επίπεδο και χρηματοδοτούνται από την ΕΤΕ με 500 δισ."

έχοντας επίσηςπόψη ότι το αναπτυξιακό πρόγραμμα του αερολιμενικού συστήματος Μιλάνου που έχει από καιρό εγκριθεί σε κυβερνητικό επίπεδο και νομιμοποιηθεί σε κοινοτικό, απέδωσε εξέχοντα ρόλο στο αεροδρόμιο του Bergamo Orio al Serio ως πόλου της Ανατολικής Λομβαρδίας στον οποίο έχουν πραγματοποιηθεί σημαντικές επενδύσεις (100 δισ. μόνο από την εταιρεία διαχείρισης κατά την τελευταία τριετία)"

λαμβάνοντας γνώση του γεγονότος ότι το μπλοκάρισμα της μεταφοράς των πτήσεων από το Linate στη Malpensa, λίγες ώρες πριν από την προγραμματισμένη προθεσμία της 15ης Δεκεμβρίου προκάλεσε μια κατάσταση απόλυτης αβεβαιότητας για το μέλλον του συστήματος εναέριας κυκλοφορίας στη Β. Ιταλία με αντίκτυπους στην επιχειρησιακή πορεία τόσο των ευρωπαϊκών συνοριακών σχέσεων, όσο και για την ανάπτυξη των συνδέσεων με την περιοχή της Μεσογείου"

σε ποιες ενέργειες προτίθεται να προβεί η Ευρωπαϊκή Κοινότητας για τη διασφάλιση της ρήσης των καθορισθέντων προγραμμάτων και την αποφυγή της απώλειας αποτελεσματικότητας και ανταγωνιστικότητας του αερολιμενικού συστήματος που προκαλείται από μια απαράδεκτη κατάσταση ανταγωνισμού μεταξύ των αεροδρομίων Malpensa, Linate και Orio al Serio, κατά παράβαση των καθορισθέντων κανόνων όσον αφορά τα επιχειρησιακά όρια για το αεροδρόμιο του Linate (που θα έπρεπε να παραμείνει ανοικτό μόνο για την τακτική γραμμή Μιλάνου-Ρώμης Fiumicino);

Απάντηση της κας de Palacio Εξ ονόματος της Επιτροπής

(6 Μαρτίου 2000)

Η Επιτροπή δεν διαθέτει καμία άμεση αρμοδιότητα σχετικά με την έγκριση μέτρων για την αντιμετώπιση του περιορισμού της αποδοτικότητας και της ανταγωνιστικότητας οιουδήποτε συστήματος αερολιμένων. Το θέμα αυτό συγχέεται με τον ορισμό των κανόνων διανομής της κυκλοφορίας μεταξύ των αερολιμένων του αυτού συστήματος και εμπίπτει στις αρμοδιότητες των κρατών μελών βάσει της εθνικής πολιτικής μεταφορών που ακολουθούν όπως ρητώς προβλέπεται στο άρθρο 8 παράγραφος 1 του κανονισμού (ΕΟΚ) αριθ.2408/92(1). Ο ρόλος της Επιτροπής περιορίζεται στον έλεγχο της συμβατότητας αναλόγων κανόνων προς το κοινοτικό δίκαιο, και ιδίως προς τις αρχές της αμεροληψίας και της αναλογικότητας.

Οι ιταλικές αρχές αποφάσισαν να διακόψουν τις μεταφορές που αρχικά προβλεπόταν μεταξύ των αεροδρομίων Linate και Malpensa στις 15 Δεκεμβρίου 1999 και στις 15 Ιανουαρίου 2000. Η απόφαση αυτή ελήφθη λόγω της σύγχυσης που προκάλεσε η εφαρμογή στη Malpensa μέτρων με στόχο τη μείωση των περιβαλλοντικών επιπτώσεων του συγκεκριμένου αεροδρομίου. Εναπόκειται πλέον στις ιταλικές αρχές να καθορίσουν νέους κανόνες διανομής της κυκλοφορίας για το σύστημα αερολιμένων του Μιλάνου (Malpensa, Linate και Orio al Serio) μεριμνώντας παράλληλα για την τήρηση της κοινοτικής νομοθεσίας.

(1) Κανονισμός (ΕΟΚ) αριθ. 2408/92 του Συμβουλίου της 23 Ιουλίου 1992 για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών, ΕΕ αριθ. L 240, της 24.8.1992.